Güntay Gəncalp

**Güntay Gəncalp** (Mənuçehr Cavanşir) — şair, yazıçı, araşdırmaçı.

## Həyatı
Güntay Gəncalp 1966-cı il 21 dekabrda İranın Muğan məntəqəsi, Xoruzlu mahalının Limli kəndində anadan olub.

İbtidai təhsili Limli kəndində, orta məktəbi Ərdəbildə bitirib. Orta məktəbdə oxuduğu zaman ana dili və ədəbiyyatı ilə çox maraqlanıb. O zaman inqilab yenicə olduğundan türk dilində qəzetlər yenicə işıq üzü görürdü. Əvəllər Güntay Cavanşir, daha sonralar Güntay Gəncalp adı ilə yazılar yazıb, tərcümələr edib. Bakıda 6, İranda 2 kitabı çap olunub.

Finlandiyada mühacirətdə yaşayan publisist Güntay Gəncalp Amerikanın Səsinə müsahibədə Azərbaycan tarixinin yazılış tərzini tənqid edib. Onun sözlərinə görə müxtəlif siyasi rejimlər altında formalaşan tarixi şüur əksər hallarda qüsurlu şəxsiyyətləri milli qəhrəmana çevirərək Azərbaycanın təkamülünü yanlış istiqamətə yönəldib.

Əslən Ərdəbil vilayətinin Muğan bölgəsindən olan araşdırmaçı yazarın son zamanlarda Səfəvilər dövləti, onun banisi Şah İsmayıl Xətai, habelə Hurufilər və İmaddəddin Nəsimi ilə bağlı yazdıqları böyük polemikalara səbəb olub. Güntay Gəncalpın fikrincə şiəliyi Azərbaycan gətirməklə, bu toplumu türk dünyasından ayıran Şah İsmayıl Azərbaycan dövlətçiliyini formalaşdıran deyil, onun təkamülünün qarşısını alan bir şəxs sayılmalıdır. Belə ki, onun qurduğu dövlət Azərbaycan məmləkətinə deyil, İran imperiyasının yaranmasına yol açdı.İndiki İslam Respublikası Səfəvilər dövlətinin varisidir.

Güntay GəncalpGüneyli publisist hesab etdiyini bildirib ki, uzun müddət Azərbaycan türkləri yad siyasi rejimlərin əsarəti altında yaşadıqlarından onların tarixləri də həmin qüvvələr tərəfindən diktə edilib. Nəticədə, Azərbaycan xalqına qəhrəman qismində bu millətin həqiqi qurucuları və şəxsiyətləri deyil, Sovetlərin yaxud İrançıların müsbət hesab etdiyi şəxsiyyətlər sırıdılıb.

*Səfəvilər* kitabının müəllifi müasir tarix elmini “sadəcə tarixi olayların sadalanması kimi” deyil, “olayların incələnməsi” kimi qiymətləndirir. Onun sözlərinə görə, “tarixçilik” ilə “tarix yazmaq” eyni şeylər deyil, və indiki tarixçilər keçmişdəki tarix yazarlarının yazdıqlarına istinad edərək indi məqbul olan informasiya əsasında tarixi olayları təhlil etməlidirlər.

## Əsərləri

### Kitabları

Əvəllər **Güntay Cavanşir**, daha sonralar **Güntay Gəncalp** adı ilə yazılar yazıb, tərcümələr edib. Bakıda 6, İranda 2 kitabı çap olunub.

 Bütün insanlar qardaşdır Mahatmaq Qandi Tərcümə: Güntay Gəncalp 2011-ci il

* "Tahirə Qurrət-ul Eyn" Dörd pərdəli pyes .
* "Səməd Behrəngi" Oynav(pyes) http://gencalpguntay.blogspot.com/2010/11/smd-behrngi-oynav-pyes.html              
Səməd Behrənginin "Qaraca balıq" hekayəsinin davamı olaraq, yazdığı "Qırmızı balıq"  və bir də "Qocabəylilər" adlı böyük romanı bu günlərdə Bakıda çap olunacaq.

### Məqalələri
* "Axundovçuluq və antiaxundovçuluq üzərinə" 
* "Türkiyə- İran ilişkiləri və İran türkləri" 
* "Hüseyin Cavidin təsvir etdiyi Atatürk obrazı" 
* Pro. Dr. Cavad Heyət 

## İstinadlar

## Xarici keçidlər
* Güntay Gəncalp şəxsi bloqu 
* Güntay Gəncalpın şeirləri
* Güntay Gəncalpın tarix, tərcümə, şeir və hekayələri
* Güntay Gəncalpın hekayələri
* Güntay Gəncalpın tərcümələri
* Atatürk örnəyi və Milli Qurtuluş Hərəkatı 
* Güntay Gəncalp "Anti Axundov"çuluq nədir?
* http://www.azerblog.com/depo/FatimeMernisi_GuntayGencalp_Quzey.pdf 
* Sezənin sevgisi
* Yüksəl Birol 
* Abbas Mirzə və Azərbaycan